**Nagykanizsa Megyei Jogú Város Önkormányzata Közgyűlésének**

**27/2025. (IX. 18.) önkormányzati rendelete**

**a zártkerti ingatlanok művelési ágának művelés alól kivett területként történő bejegyzésére irányuló kérelemmel érintett településrészek meghatározásáról**

[1] Nagykanizsa Megyei Jogú Város Önkormányzata Közgyűlésének célja, hogy elősegítse a zártkerti ingatlanok adásvételének egyszerűsítését azáltal, hogy Nagykanizsa közigazgatási területén lehetővé teszi azok egyszerűsített módon történő kivonását a mezőgazdasági művelés alól.

[2] Nagykanizsa Megyei Jogú Város Önkormányzata Közgyűlése az ingatlan-nyilvántartásról szóló 2021. évi C. törvény 91. § (5) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában meghatározott feladatkörében eljárva a következőket rendeli el:

**1. §**

A rendelet hatálya kiterjed a Nagykanizsa közigazgatási területén az ingatlan-nyilvántartásban zártkerti fekvéssel nyilvántartott ingatlanokra – ide nem értve a zártkerti fekvésben a rendelet hatálybalépéskor már művelés alól kivett területként nyilvántartott ingatlanokat – és azok ingatlan-nyilvántartás szerint bejegyzett tulajdonosaira.

**2. §**

A rendelet hatálya alá tartozó ingatlanok tulajdonosai Nagykanizsa Megyei Jogú Város teljes közigazgatási területén kérelmezhetik az ingatlan-nyilvántartásról szóló 2021. évi C. törvény 72/E. § rendelkezési szerint az ingatlan-nyilvántartásban zártkertként nyilvántartott ingatlanuk művelési ágának művelés alól kivett területként történő bejegyzését.

**3. §**

Ez a rendelet 2025. november 1-jén lép hatályba.

Nagykanizsa, 2025. szeptember 17.

dr. Gyergyák Krisztina Horváth Jácint

jegyző polgármester

A kihirdetés napja: 2025. szeptember 18.

dr. Gyergyák Krisztina

jegyző